Diari Oficial de la Generalitat Valenciana


Sumari del DOGV 9300, del 17-03-2022 (2022/2101)

Informació pública del projecte de resolució de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9300

Data del DOGV
:   17-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2101


Data del document
:   10-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública del projecte de resolució de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència. [2022/2101]  
  
En compliment del que es disposa en l'Acord del Consell de Ministres de 23 de març de 2021, pel qual s'autoritza la proposta de distribució territorial del primer paquet de fons del Pla de recuperació, transformació i resiliència, per a l'execució de crèdits pressupostaris per al seu sotmetiment a la Conferència Sectorial de Medi Ambient, s'aprova en la reunió celebrada en data 14 d'abril de 2021 l'acord pel qual s'estableixen els criteris de repartiment i la distribució territorial, pel qual s'assignen a la Comunitat Valenciana els fons per a l'execució del Pla de suport a la implementació de la normativa de residus, part dels quals es destinen a la construcció o millora de noves instal·lacions de preparació per a la reutilització i el reciclatge d'altres fluxos de residus recollits separadament, que és l'objecte d'aquestes ajudes.  
  
En concret, es dissenyen dues línies de subvenció:  
Línia A: construcció o millora d'instal·lacions de reciclatge de residus tèxtils.  
Línia B: construcció o millora d'instal·lacions de reciclatge de residus de plàstic.  
D'acord amb el que s'estableix en l'article 23 i subsegüents del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
De conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques.  
  
S'exposa al públic el projecte de resolució de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència, durant un termini de deu dies hàbils, a comptar des de l'endemà de la data de publicació d'aquest anunci en el Diari Oficial de la Generalitat Valenciana, a fi que les persones que es consideren interessades puguen presentar al·legacions, observacions o suggeriments sobre el seu contingut.  
El mencionat projecte de resolució podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través del següent enllaç:  
https://agroambient.gva.es/va/resolucions-d-ajudes-en-tramit-d-informacio-publica  
Les al·legacions s'adreçaran a la Subdirecció General de Qualitat i Educació Ambiental de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, situada en la Ciutat Administrativa Nou d'Octubre, torre 1 (planta 5a), c/ Democràcia, 77, 46265 València.  
  
València, 10 de març de 2022.- El director general de Qualitat i Educació Ambiental: Joan Piquer Huerga.